text: Ny direktør for Horsens Ny Teater
  03 juni 2014 kl. 11.09
  Lone Wessel er efter et halvt år som konstitueret på posten tiltrådt som ny direktør for Horsens Ny Teater.
  - Vi har det seneste halve år haft et konstruktivt og intenst samarbejde med Lone Wessel, siger Orla Kjeld Bothe, der er formand for bestyrelsen for Horsens Ny Teater.
  Lone Wessel har boet i Horsens siden 2000. Hun arbejdede som projektleder hos Horsens Kommunes kulturforvaltning fra 1999 til 2008 og var blandt andet med til at udvikle, planlægge og afvikle en række af de arrangementer, som sammen med de store koncerter er med til at sætte Horsens på landkortet som kulturby - for eksempel Europeade, Børneteaterfestival og Europæisk Middelalder Festival.
  Fra 2008 var hun salgs- og administrationschef på Teateret Svalegangen i Aarhus.
  Fra 2013 blev hun performancechef på Horsens Ny Teater ? og altså hurtigt konstitueret som direktør, da Thomas Østergaard forlod posten.
  